હવે જો નિવૃત માબાપ એના અનુભવનો સામેથી લાભ આપવા જાય તો નવા જમાનામાં સુત્રધારોને ટકટક લાગે ને વડીલોને ‘તમારા કરતા દસ દિવાળી વધારે જોઇ છે’ એ સિવાય કહેવાનુ બચતુ નથી. તો સામે એવુ સાંભળવા મળે કે તમે ભલે દસ દિવાળી કે દસ ચોમાસા વધારે જોયા હોય પણ એ બધા દુકાળિયા હોય કે ફટાકડાને બદલે સુરસુરીયા થઇ ગયા હોય. ટુંકમાં ઉંમર ને અનુભવ સાથે કોઇ સબંધ નથી. એક સમયમાં એવુ કહેવાતુ કે ‘ધરડા ગાડા પાછા વાળે’ પણ આજની ગાડી મોટર ને સ્‌કુટરના ભરચક ત્રાફિકાના વાહન વ્યવહારમાં જેમ બેલગાડા ફસાઇ જાય એવી જ હાલત આ કહેવતની થઇ છૈ. કારણ કે આજના પુરઝડપે દોડતી ટેકનોલોજીમાં ઘરડા લોકો પાછળ રહી જાય છે. એમના અનુભવનુ ભાથું આજની પેઢી માટે ઓછું પડે છે. બીજી બાજુ સમાજનો અભીગમ એવો કે નિવૃત થાવ એટલે બધી જ શારિરિક મહેનતની સાથે માનસીક પ્રવૃતિ પણ અટકાવી દેવાની.